Un hir a zisplegadenn marteze evit ar perak eus ar penaos n'am eus graet hogosik netra hiziv… Un tammig ennui, a lavar a saoznegerien, ur ster kreñvoc'h gant ar ger eget e galleg. Emaon paket un tammig e tric'horn daonet an hirvoudiñ, an hiraezh hag an hirez; hir (haha) e kavan ma devezhioù, en ma unan er gêr; ouzhpennit un disterig a velkoni, ul loaiad mall hag ur meudad diegi, meskit mat ha sellit eus ar meteo. Gris ha gleb (titour droch all: "glip" e tinevezkervenaleg, "grich ha glip", neuze) e vo ar sizhun, gellout a rit evañ an died ^^